

**Valstybinė energetikos reguliavimo taryba**

**NUTARIMAS**

**DĖL uab „MAŽEIKIŲ ŠILUMOS TINKLAI“ ŠILUMOS GAMYBOS IR (AR) TIEKIMO PAJAMŲ LYGIO PIRMIESIEMS ŠILUMOS GAMYBOS IR (AR) TIEKIMO PAJAMŲ BAZINIO LYGIO GALIOJIMO METAMS VIENAŠALIŠKO NUSTATYMO**

2024 m. vasario 28 d. Nr. O3E-244

Vilnius

Vadovaudamasi Lietuvos Respublikos šilumos ūkio įstatymo (toliau – Įstatymas) 32 straipsnio 12 dalimi bei Šilumos kainų nustatymo metodika, patvirtinta Valstybinės energetikos reguliavimo tarybos (toliau – Taryba) 2009 m. liepos 8 d. nutarimu Nr. O3-96 „Dėl Šilumos kainų nustatymo metodikos“ (toliau – Metodika), ir atsižvelgdama į Tarybos Šilumos ir vandens departamento Šilumos bazinių kainų skyriaus 2024 m. vasario 20 d. pažymą Nr. O5E-156 „Dėl UAB „Mažeikių šilumos tinklai“ šilumos gamybos ir (ar) tiekimo pajamų lygio pirmiesiems šilumos gamybos ir (ar) tiekimo pajamų bazinio lygio galiojimo metams vienašališko nustatymo“ Taryba

n u t a r i a:

1. Konstatuoti, kad Mažeikių rajono savivaldybės taryba nesilaikė Įstatymo 32 straipsnio 12 dalies nuostatų, t. y. per 30 kalendorinių dienų nepašalino Tarybos 2024 m. sausio 19 d. nutarimu Nr. O3E-62 „Dėl UAB „Mažeikių šilumos tinklai“ šilumos gamybos ir (ar) tiekimo pajamų lygio pirmiesiems šilumos gamybos ir (ar) tiekimo pajamų bazinio lygio galiojimo metams nustatymo“ konstatuotų neatitikčių.

2. Vienašališkai nustatyti UAB „Mažeikių šilumos tinklai“ laikiną šilumos gamybos ir (ar) tiekimo pajamų lygį pirmiesiems šilumos gamybos ir (ar) tiekimo pajamų bazinio lygio galiojimo metams:

2.1. šilumos gamybos (įskaitant perkamą šilumą) pajamų bazinio lygio, išreiškiamo formule 1 917 738 + RH,KD, dalis:

2.1.1. pastoviąją dalį – 1 917 738 Eur;

2.1.2. kintamąją dalį – RH,KD;

2.2. šilumos perdavimo pajamų bazinio lygio, išreiškiamo formule 1 302 401 + RHT,KD, dalis:

2.2.1. pastoviąją dalį – 1 302 401 Eur;

2.2.2. kintamąją dalį – RHT,KD;

2.3. mažmeninio aptarnavimo pajamų bazinį lygį – 182 042 Eur.

3. Nustatyti dedamųjų RH,KD, RHT,KD ir RH formules:

| Eil. Nr. | Dedamoji | Formulė |
| --- | --- | --- |
| 1. | šilumos gamybos (įskaitant perkamą šilumą) pajamų bazinio lygio kintamoji dalis | RH,KD = 49 348 + (178 002 × pF + 1 943 310× pE + 6 662× pW) / 151 407 053 × QH |
| 2. | šilumos perdavimo pajamų bazinio lygio kintamoji dalis | RHT,KD = (1 320 118 × pE + 10 839 × pW + 29 342 686 × RH / 151 407 053) / 122 064 367 × QHR |
| 3. | šilumos gamybos (įskaitant perkamą šilumą) pajamų bazinis lygis | RH = 1 917 738 + RH,KD |

*čia:*

pF – vidutinė svertinė kuro kaina, apskaičiuota pagal kuro žemutinę šiluminę vertę, Eur/MWh;

pE – elektros energijos kaina, Eur/kWh;

pW – vandens kaina, Eur/m3;

QH – savuose šaltiniuose pagamintos ir į tinklą patiektos šilumos kiekis, kWh;

QHR – realizuotos šilumos kiekis, kWh.

4. Nustatyti 109,10 tūkst. Eur šilumos gamybos ir (ar) tiekimo pajamų lygio papildomą dalį, susidariusią dėl papildomai gautų pajamų, apskaičiuotų atsižvelgus į realizuotą šilumos kiekį 2020 m. spalio 1 d. – 2022 m. birželio 30 d. laikotarpiu dėl šilumos kainoje įvertintų nusidėvėjimo sąnaudų ir investicijų grąžos, apskaičiuotų nuo turto vertės, sukurtos už apyvartinių taršos leidimų pardavimo lėšas, ir mažinančią pajamų lygį 12 mėn. laikotarpiui.

Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Tarybos pirmininkas Renatas Pocius